ઉત્તર 3ઃ પુરુષોના વિશેષાધિકારો સમાપ્તિના આરે છે એવું કહી બહેનશ્રી; તમે પુરુષોને આ અંગે સાવધાન કરવા કહો છો, પરંતુ, મને ખાતરી છે કે પોતાના વિશેષાધિકારોના રક્ષણ માટે પુરુષો આખરી દમ તક લડી લેશે; ‘પુરુષ વિશેષાધિકાર ભંગ પ્રતિકાર સમિતિઓ’ સ્થપાશે; વિશેષાધિકાર ગુમાવી ચૂકેલી પુરુષજાતિ માટે કવિઓ કરુણરસનાં કાવ્યો રચશે. સ્ત્રીઓનાં કોમળ હૃદયને આ કાવ્યો સ્પર્શી જશે અને સ્ત્રીઓ સામે ચાલીને પુરુષોને વિશેષાધિકારો પાછા આપશે એવી એક પુરુષ તરીકે મને આશા છે.